ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এ মৃত্যুর সংখ্যা সম্পর্কে অসত্য ও প্রকৃত তথ্য
কোভিড-১৯ এ মৃত্যুর ক্ষেত্রে এইচএমআইএস এবং সিআরএস ডেটার তুলনামূলক সূত্রগুলি অসত্য ও অনুমানমূলক
ভারতে কোভিড-১৯ এ মৃত্যুর পরিসংখ্যান নথিভুক্তিকরণে এক উপযুক্ত ব্যবস্থা রয়েছে
নয়াদিল্লি, ১৪ জুলাই, ২০২১
এক শ্রেণীর সংবাদ মাধ্যমে জাতীয় স্বাস্থ্য মিশনের হেলথ ম্যানেজমেন্ট ইনফরমেশন সিস্টেম  থেকে পাওয়া তথ্যের ওপর ভিত্তি করে কোভিড-১৯ এর দরুণ উচ্চ হারে মৃত্যুর সংখ্যা সম্পর্কে অসত্য প্রতিবেদন প্রকাশিত হয়েছে। এই প্রতিবেদনে মৃত্যুর সংখ্যা নির্ধারণে সিভিল রেজিস্ট্রেশন সিস্টেম  এবং এইচএমআইএস থেকে প্রাপ্ত তথ্যের তুলনা করা হয়েছে। এ ধরনের প্রতিবেদনগুলি উপযুক্ত কোনও তথ্য-ভিত্তি ছাড়াই সম্পূর্ণ অনুমানের ভিত্তি করে প্রকাশিত হয়েছে।
এইচএমআইএস ব্যবস্থায় মৃত্যুর সংখ্যা উল্লেখ করে গণমাধ্যমের প্রতিবেদনগুলিতে আরও বলা হয়েছে যে, অন্যান্য উপযুক্ত তথ্য না থাকার দরুণ এই মৃত্যুগুলিকেও কোভিড-১৯ এ মৃত্যু হয়েছে বলে মনে করা উচিৎ। গণমাধ্যমের প্রতিবেদনে উল্লেখ করা হয়েছে, ২.৫ লক্ষেরও বেশি মৃত্যুর ঘটনায় নির্দিষ্ট কোনও কারণ জানা যায়নি। তাই, অন্য কোনও কারণে মৃত্যুর ঘটনাকে উপযুক্ত তথ্যের প্রমাণ ছাড়াই কোভিড-১৯ এর কারণে মৃত্যু বলে উল্লেখ করা না কেবল অনুমান, বরং কল্পনার বহিঃপ্রকাশ মাত্র।
মন্ত্রকের পক্ষ থেকে পুনরায় জানানো হচ্ছে যে, কোভিড সম্পর্কিত তথ্য লিপিবদ্ধ ও নথিভুক্তকরণে সম্পূর্ণ স্বচ্ছতা মেনে চলা হয়েছে। এমনকি, কোভিড-১৯ এ মৃত্যুর সমস্ত ঘটনা নথিভুক্তিকরণে যথোপযুক্ত ব্যবস্থা রয়েছে। এইচএমআইএস ব্যবস্থায় যাবতীয় তথ্য নিয়মিত ভিত্তিতে আপডেট করার দায়িত্ব সম্পূর্ণ সমস্ত রাজ্য/কেন্দ্রশাসিত অঞ্চলগুলির। মৃত্যুর সংখ্যা আপডেট করার ক্ষেত্রে ধারাবাহিকতার অভাব এড়াতে ভারতীয় চিকিৎসা গবেষণা পর্ষদ  কোভিড-১৯ এ সমস্ত মৃত্যুর ঘটনা ও পরিসংখ্যান যথোপযুক্ত পদ্ধতি মেনে নথিবদ্ধকরণের জন্য নীতি-নির্দেশিকা জারি করেছে। বিশ্ব স্বাস্থ্য সংস্থার আইসিডি-১০ কোড বা পদ্ধতি অনুযায়ী মৃত্যুর ঘটনাগুলি লিপিবদ্ধ করা হয়ে থাকে।
নীতি-নির্দেশিকা অনুযায়ী, মৃত্যুর সঠিক পরিসংখ্যান নথিভুক্তকরণের জন্য সমস্ত রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে বিভিন্ন সময়ে যোগাযোগ করা হয়েছে। এমনকি, কেন্দ্রীয় স্বাস্থ্য মন্ত্রকের পক্ষ থেকেও জেলা-ভিত্তিক আক্রান্তের ঘটনা এবং দৈনিক-ভিত্তিতে মৃত্যুর সংখ্যার ওপর নজরদারির জন্য উপযুক্ত ব্যবস্থা গড়ে তোলার প্রয়োজনীয়তার ওপর শুরু থেকেই গুরুত্ব দেওয়া হয়েছে।
কোভিড মহামারীর মতো দীর্ঘ সময় ধরে চলতে থাকা জনস্বাস্থ্য ক্ষেত্রে জটিল পরিস্থিতির সময়ে মৃত্যুর পরিসংখ্যান নথিভুক্তিকরণে কিছু পার্থক্য থাকতেই পারে এবং এটা অত্যন্ত স্বাভাবিক। তাই, মৃত্যুর পরিসংখ্যান সম্পর্কে গবেষণাধর্মী যে কোনও সমীক্ষা নির্ভরযোগ্য সূত্র থেকে পাওয়া তথ্যের ওপর ভিত্তি করেই পরিচালিত হয়। গবেষণাধর্মী সমীক্ষার ক্ষেত্রে যে পন্থা-পদ্ধতি ব্যবহার করা হয়, তা অত্যন্ত যুক্তিসঙ্গত ও মৃত্যুর সংখ্যা নির্ধারণেও অত্যন্ত কার্যকর।
CG/BD/SB
(Visitor Counter : 205
প্রধানমন্ত্রীরদপ্তর
প্রধানমন্ত্রীর সঙ্গে নাগাল্যান্ডের মুখ্যমন্ত্রীর সাক্ষাৎ
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদীর সঙ্গে আজ নতুন দিল্লিতে নাগাল্যান্ডের মুখ্যমন্ত্রী শ্রী নেইফিউ রিও সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “নাগাল্যান্ডের মুখ্যমন্ত্রী শ্রী @Neiphiu_Rio-র সঙ্গে প্রধানমন্ত্রী শ্রী @narendramodi সাক্ষাৎ করেছেন”।
PG/CB/SB
(
প্রধানমন্ত্রীরদপ্তর
কোভিড-১৯ নিয়ে পর্যালোচনা বৈঠকে প্রধানমন্ত্রী
নয়াদিল্লি, ১৮ মার্চ, ২০২০
কোভিড-১৯ সংক্রমণ মোকাবিলায় প্রধানমন্ত্রী শ্রী নরেন্দ্র মোদী উচ্চ পর্যায়ের এক বৈঠকে এ ব্যাপারে গৃহীত বিভিন্ন পদক্ষেপ পর্যালোচনা করেছেন।
বৈঠকে এই ভাইরাস মোকাবিলায় ভারতের প্রস্তুতি আরও মজবুত করার পন্থা-পদ্ধতি নিয়ে আলোচনা হয়। নমুনা যাচাই ব্যবস্থার সম্প্রসারণের বিষয়েও বৈঠকে কথা হয়।
কোভিড-১৯ আশঙ্কা মোকাবিলায় পরিকল্পনা প্রণয়নের ক্ষেত্রে প্রধানমন্ত্রী ব্যক্তি-বিশেষ, স্থানীয় মানুষ এবং সংগঠনগুলিকে সক্রিয়ভাবে সামিল করার ওপর জোর দেন। এই ভাইরাস মোকাবিলায় আগামী পদক্ষেপ কি হবে, তা নিয়ে শ্রী মোদী আধিকারিক ও প্রযুক্তিবিদদের বিশদে আলোচনার পরামর্শ দেন।
বিভিন্ন রাজ্য সরকার, চিকিৎসা কর্মী, আধা-চিকিৎসা কর্মী, সেনাবাহিনী ও আধা-সেনাবাহিনী সহ অসামরিক বিমান পরিবহণ ক্ষেত্র, পুর কর্মী ও অন্যান্য ক্ষেত্রের কর্মী-আধিকারিক, যাঁরা সম্মুখভাগে থেকে কোভিড-১৯ মোকাবিলায় কাজ করে চলেছেন, প্রধানমন্ত্রী তাঁদের প্রতি কৃতজ্ঞতা প্রকাশ করেন।
প্রধানমন্ত্রী আগামীকাল রাত্রি ৮টায় কোভিড-১৯ সম্পর্কিত বিভিন্ন বিষয় এবং এই ভাইরাস মোকাবিলায় গৃহীত বিভিন্ন পদক্ষপ নিয়ে জাতির উদ্দেশে ভাষণ দেবেন।
CG/BD/SB
(Visitor Counter : 142
প্রতিরক্ষামন্ত্রক
সিয়াচেন হিমবাহে জওয়ানরা যেসব সমস্যার সম্মুখীন হন
নয়াদিল্লি, ১৫ জুলাই, ২০১৯
প্রতিকূল ভূখন্ড ও আবহাওয়াই সিয়াচেন হিমবাহে জওয়ানদের কাছে এক বিরাট চ্যালেঞ্জ। প্রতিকূল আবহাওয়ার দরুণ শারীরিক সক্ষমতা অনেকটা কমে যায়, চড়া সূর্যের আলো ‘স্নো ব্লাইন্ডনেস’ – এর মতো সমস্যা তৈরি করে। এর পাশাপাশি, হিমবাহে তুষার ধ্বস, ফাটল প্রভৃতি সমস্যার কথা সৈনিকদের ভাবতে হয়।
এই প্রেক্ষিতে কোনও বিশিষ্ট অতিথির সিয়াচেন সফর সৈনিকদের যথেষ্ট উদ্বুদ্ধ করে। যেসব সৈনিক এ ধরণের উচ্চতায় তাঁদের কর্তব্য পালন করেন তাদের যথেষ্ট গুরুত্ব দেওয়া হয়। এই সৈনিকদের অস্ত্রশস্ত্র, পোশাক এবং আবাসন ব্যবস্থায়ও যথেষ্ট উন্নতি আনা হয়েছে।
আজ এক প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী শ্রীপাদ নায়েক।
CG/SSS/SB
(Visitor Counter : 73
ভূ-বিজ্ঞানমন্ত্রক
রামানাথাপুরমের জেলা উপকূলের নিকটে মান্নার উপসাগরে গভীর নিম্নচাপটি গত ৩ ঘন্টা ধরে একরকম স্থির হয়ে রয়েছে
নয়াদিল্লী, ৪ ডিসেম্বর, ২০২০
ইন্ডিয়া মেটিওরোলজিক্যাল ডিপার্টমেন্ট র ঘূর্ণিঝড় সতর্কতা বিভাগ সূত্রে জানানো হয়েছে :
মান্নার উপসাগরের উপর গভীর নিম্নচাপ
রামানাথাপুরম জেলার উপকূলের কাছে মান্নার উপসাগরের উপর গভীর নিম্নচাপটি গত ৩ ঘন্টা ধরে একরকম স্থির হয়ে রয়েছে। রামানাথাপুরম থেকে ৪০ কিলোমিটার দক্ষিণ পশ্চিমে, পাম্বান থেকে ৭০ কিলোমিটার পশ্চিম দক্ষিণ পশ্চিমে এবং কন্যাকুমারী থেকে ১৬০ কিলোমিটার উত্তরপূর্বে চৌঠা ডিসেম্বর সকাল সাড়ে ৫টার সময় এটি কেন্দ্রীভূত ছিল। সংশ্লিষ্ট বাতাসের গতি ঘণ্টায় ৫৫-৬৫ থেকে সর্বোচ্চ ঘন্টায় ৭৫ কিলোমিটার বেগে বইতে দেখা যায়।
গভীর নিম্নচাপটি ধীরে ধীরে পশ্চিম দক্ষিণ পশ্চিম দিকে এগোতে পারে। আগামী ৬ ঘন্টায় এটি রামানাথাপুরম এবং থুতুকুড়ি জেলা পেরোতে পারে। হাওয়ার গতি হবে ঘন্টায় ৫০-৬০ থেকে সর্বোচ্চ ৭০ কিলোমিটার পর্যন্ত। পরবর্তী ১২ ঘন্টায় এটি আরও দুর্বল হয়ে নিম্নচাপে পরিণত হতে পারে ।
সতর্কতা
১) বৃষ্টিপাত
আগামী ২৪ ঘন্টায় দক্ষিণ তামিলনাড়ু এবং ও মাহের কয়েকটি জায়গায় ভারি থেকে অতিভারি বৃষ্টি হতে পারে। আগামী ২৪ ঘন্টায় উত্তর তামিলনাড়ু, পুদুচেরী এবং করাইকালে বিচ্ছিন্নভাবে কয়েকটি জায়গায় ভারি থেকে অতিভারি বৃষ্টি হতে পারে।
চৌঠা ডিসেম্বর দক্ষিণ উপকূল অন্ধ্রপ্রদেশ এবং লাক্ষাদ্বীপের বিচ্ছিন্ন কয়েকটি জায়গায় ভারি বৃষ্টি হতে পারে।
২) হাওয়ার সতর্কতা
দক্ষিণ তামিলনাড়ু উপকূলে  আগামী ৬ ঘন্টার মধ্যে ঘন্টায় ৫৫-৬৫ কিলোমিটার সর্বোচ্চ ৭৫ কিলোমিটার বেগে ঝোড়ো হাওড়া বইতে পারে এবং এরপর ক্রমশ হাওয়ার গতি কমে চৌঠা ডিসেম্বর সন্ধ্যার মধ্যে ঘন্টায় ৪৫-৫৫ কিলোমিটার সর্বোচ্চ ৬৫ কিলোমিটার বেগে বইবে।
আগামী ২৪ ঘন্টায় দক্ষিণ কেরল উপকূলে  ঘন্টায় ৩৫-৪৫ কিলোমিটার সর্বোচ্চ ৫৫ কিলোমিটার বেগে ঝোড়ো বাতাস থাকার সম্ভাবনা।
আগামী ২৪ ঘন্টায় লাক্ষাদ্বীপ-মালদ্বীপ অঞ্চল এবং সংলগ্ন দক্ষিণ পূর্ব আরব সাগরে ঘন্টায় ৩৫-৪৫ সর্বোচ্চ ৫৫ কিলোমিটার বেগে ঝোড়ো হাওয়া বইবার সম্ভাবনা।
৩) সমুদ্রের পরিস্থিতি
আগামী ১২ ঘন্টায় দক্ষিণ তামিলনাড়ু, পশ্চিম শ্রীলঙ্কা উপকূলে বরাবর মান্নার উপসাগর এবং সংলগ্ন দক্ষিণ পশ্চিম বঙ্গোপসাগরে সমুদ্র উত্তাল থেকে অতি উত্তাল থাকবে। চৌঠা ডিসেম্বর সন্ধ্যায় কেরল উপকূল বরাবর দক্ষিণ পূর্ব আরব সাগর সংলগ্ন কমোরিন এলাকায় সমুদ্র উত্তাল থেকে অতি উত্তাল থাকবে।
৪) মৎস্যজীবীদের জন্য সতর্কতা
মৎস্যজীবীদের আগামী ১২ ঘন্টা দক্ষিণ তামিলনাড়ু উপকূল এবং উত্তর শ্রীলঙ্কা উপকূল বরাবর মান্নার উপসাগর এবং সংলগ্ন দক্ষিণ পশ্চিম বঙ্গোপসাগরে মাছ ধরতে যেতে নিষেধ করা হয়েছে। পরবর্তী ২৪ ঘন্টায় লাক্ষাদ্বীপ-মালদ্বীপ অঞ্চল এবং সংলগ্ন দক্ষিণ পূর্ব আরব সাগরে যেতে নিষেধ করা হয়েছে।
ঘূর্ণীঝড়ের সর্বশেষ পরিস্থিতি জানতে দয়া করে দেখুন-
www.rsmcnewdelhi.imd.gov.in and www.mausam.imd.gov.in
নির্দিষ্ট স্থানভিত্তিক পূর্বাভাস এবং সতকর্তা জানতে ডাউনলোড করুন মৌসম অ্যাপ। কৃষি সংক্রান্ত পরামর্শের জন্য মেঘদূত অ্যাপ এবং বজ্রপাত সংক্রান্ত সতকর্তার জন্য দামিনী অ্যাপ ডাউনলোড করুন।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৫ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৩৫.২৮ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৩৯,৭৯৬ জন আক্রান্ত হয়েছেন।
ভারতে সুস্পষ্টভাবে করোনা আক্রান্তের সংখ্যা নেমে হয়েছে ৪,৮২,০৭১।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৫৮ শতাংশ।
সারাদেশে এ পর্যন্ত ২, ৯৭,০০,৪৩০ জন সুস্থ হয়ে উঠেছেন।
গত ২৪ ঘন্টায় ৪২,৩৫২ জন সুস্থ হয়ে উঠেছেন।
বিগত ৫৩ দিন ধরে সুস্থতার হার আক্রান্তের হার-এর চেয়ে অনেক বেশি।
সুস্থতার হার আজ বেড়ে হয়েছে ৯৭.১১ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.৪০ শতাংশ।
দৈনিক ভিত্তিতে আক্রান্তের হার আজ হয়েছে ২.৬১ শতাংশ। এর ফলে দৈনিক আক্রান্তের হার লাগাতার ২৮ দিন ধরে ৫ শতাংশের নিচে রয়েছে।
এ পর্যন্ত সারাদেশে মোট ৪১.৯৭ কোটি নমুনা পরীক্ষা করা হয়েছে।
CG/ SB
(Visitor Counter : 179
প্রধানমন্ত্রীরদপ্তর
পরীক্ষা পে চর্চা হল পরীক্ষা ও জীবন সংক্রান্ত একাধিক বিষয়ের জন্য একটি প্রাণবন্ত মঞ্চ : প্রধানমন্ত্রী
নতুন দিল্লি, ১৬ এপ্রিল, ২০২২
প্রধানমন্ত্রী শ্রী নরেন্দ্র মোদী জানিয়েছেন যে, সমস্ত পরীক্ষা পে চর্চা-র আলোচনার সম্যক দর্শন পাওয়া যাবে নমো অ্যাপের উদ্ভাবনী উপায়ে উপস্থাপিত অনলাইন বিভাগে।
এক ট্যুইটে প্রধানমন্ত্রী বলেছেন;
“আমি আমাদের প্রগতিশীল #পরীক্ষাযোদ্ধাদের সঙ্গে আলাপ-আলোচনা উপভোগ করি।
পরীক্ষা পে চর্চা হল পরীক্ষা এবং জীবন সংক্রান্ত একাধিক বিষয়ের জন্য একটি প্রাণবন্ত মঞ্চ।
এই আলাপ-আলোচনা থেকে সম্যক দর্শন পাওয়া যাবে নমো অ্যাপে উদ্ভাবনী উপায়ে উপস্থাপিত অনলাইন বিভাগে।”
CG/SS/SKD/
(
প্রধানমন্ত্রীরদপ্তর
ভাদোদরায় দূর্ঘটনায় নিহতদের প্রতি প্রধানমন্ত্রীর শোক জ্ঞাপন
নয়াদিল্লী, ১৮ নভেম্বর, ২০২০
প্রধানমন্ত্রী শ্রী নরেন্দ্র মোদী ভাদোদরায় দূর্ঘটনায় নিহতদের প্রতি গভীর শোক ব্যক্ত করেছেন।
এক ট্যুইট বার্তায় শ্রী মোদী বলেছেন, ‘ভাদোদরায় দূর্ঘটনার খবর জেনে আমি ব্যাথিত। যাঁরা তাঁদের প্রিয়জনদের এই দূর্ঘটনায় হারিয়েছেন তাঁদের সমবেদনা জানাই। আহতদের দ্রুত আরোগ্য কামনা করি। দূর্ঘটনাস্থলে প্রশাসন সব রকমের সহযোগিতার ব্যবস্থা করেছে।’
প্রধানমন্ত্রীরদপ্তর
কোরিয়া প্রজাতন্ত্রের নির্বাচিত রাষ্ট্রপতি ইউন সুক ইওল – এর সঙ্গে প্রধানমন্ত্রী নরেন্দ্র মোদীর টেলিফোনে বার্তালাপ
নয়াদিল্লি, ১৭ মার্চ, ২০২২
প্রধানমন্ত্রী শ্রী নরেন্দ্র মোদী আজ কোরিয়া প্রজাতন্ত্রের নির্বাচিত রাষ্ট্রপতি ইউন সুক ইওল – এর সঙ্গে টেলিফোনে কথা বলেছেন।
প্রধানমন্ত্রী কোরিয়া প্রজাতন্ত্রে সাম্প্রতিক রাষ্ট্রপতি নির্বাচনে পুনরায় জয়লাভের জন্য ইউন’কে অভিনন্দন জানিয়েছেন।
বর্তমান বিশ্বের প্রেক্ষাপটে ভারত ও কোরিয়া বিশেষ কৌশলগত অংশীদারিত্বকে আরও প্রসারিত ও নিবিড় করার গুরুত্বের বিষয়ে উভয় নেতাই সহমত হয়েছেন। তাঁরা দ্বিপাক্ষিক সহযোগিতার সম্ভাবনায় গতি আনতে প্রস্তাবিত বিভিন্ন ক্ষেত্র নিয়ে আলোচনা করেন এবং এই লক্ষ্যে একসঙ্গে কাজ করতে সম্মত হন।
উভয় নেতাই আগামী বছর ভারত ও কোরিয়া প্রজাতন্ত্রের মধ্যে কূটনৈতিক সম্পর্ক প্রতিষ্ঠার ৫০তম বার্ষিকী যৌথভাবে উদযাপন করার বিষয়ে তাঁদের আগ্রহের কথা জানান।
ইউন’কে যত দ্রুত সম্ভব ভারত সফরে আসার জন্য আমন্ত্রণ জানিয়েছেন প্রধানমন্ত্রী।
CG/SS/SB
(
নারীওশিশুবিকাশমন্ত্রক
শিশু সুরক্ষায় কেন্দ্রীয় উদ্যোগ
নয়াদিল্লি, ২০ জুলাই, ২০২২
শিশুর অধিকার রক্ষা সম্পর্কিত জাতীয় কমিশন থেকে প্রাপ্ত তথ্য অনুযায়ী, লকডাউনের সময়কালে শিশুদের ঘর-বাড়ি ছেড়ে অবৈধ শিশুশ্রম, চোরাচালান কিংবা বাধ্যতামূলকভাবে বিয়ের কোনও ঘটনার খবর নেই।
আজ রাজ্যসভায় এক প্রশ্নের লিখিত জবাবে এ তথ্য জানান কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানি। তিনি বলেন, নাবালকদের বিচার সম্পর্কিত আইন, ২০১৫-র আওতায় নারী ও শিশু বিকাশ মন্ত্রক থেকে একটি বিশেষ হেল্পলাইনও চালু করা হয়। এই হেল্পলাইনটি বর্তমানে দেশের ৬০৩টি জেলা ও অঞ্চলে এবং ১৩৮টি রেল স্টেশনে কার্যকর রয়েছে।
কেন্দ্রীয় মন্ত্রী বলেন, নারী ও শিশুদের বিরুদ্ধে অপরাধমূলক ঘটনার প্রতিরোধে ‘নির্ভয়া তহবিল’-এর আওতায় কয়েকটি প্রকল্প ও কর্মসূচির কাজও হাতে নেওয়া হয়েছে। এই প্রকল্পের আওতায় সিসিটিভি সংস্থাপনের জন্য ৩৩০টি স্টেশনকে চিহ্নিত করা হয়েছে।
PG/SKD/DM/
(Visitor Counter : 59
প্রধানমন্ত্রীরদপ্তর
দূরদর্শনের ‘ধরোহর ভারত কি’ তথ্যচিত্রটি দেখার জন্য দেশবাসীকে আহ্বান প্রধানমন্ত্রীর
নয়াদিল্লি, ১৪ এপ্রিল, ২০২৩
প্রধানমন্ত্রী শ্রী নরেন্দ্র মোদী দূরদর্শন নির্মিত তথ্যচিত্রটির দুটি ভাগ ‘ধরোহর ভারত কি’ দেখার জন্য দেশবাসীকে অনুরোধ জানিয়েছেন। ১৪ এবং ১৫ এপ্রিল রাত ৮টায় ডিডি ন্যাশনাল – এ এটি সম্প্রচারিত হবে।
দূরদর্শনের এক ট্যুইট বার্তার প্রত্যুত্তরে প্রধানমন্ত্রী বলেছেন, "আমাদের ঐতিহ্যের প্রতি শ্রদ্ধা। আমাদের স্বাধীনতার যোদ্ধা, যাঁরা স্বাধীনতার জন্য নিজেদের জীবন উৎসর্গ করেছেন এবং যাঁরা শৌর্য প্রদর্শন করেছেন - এটি তাঁদের প্রতি শ্রদ্ধার্ঘ্য।
১৪ ও ১৫ এপ্রিল রাত ৮টায় @DDNational – এ দুই পর্বের এই তথ্যচিত্রটি দেখুন। #DharoharBharatKi"
PG/MP/SB
(
রেলমন্ত্রক
জাতীয় রেল পরিকল্পনা
নতুন দিল্লি, ২৪ মার্চ, ২০২১
ভারতীয় রেল ২০৩০ সালের কথা চিন্তা করে দেশের জন্য একটি জাতীয় রেল পরিকল্পনা  তৈরি করেছে। ২০৩০ সালের মধ্যে রেল ব্যবস্থাপনাকে ‘ভবিষ্যতের জন্য প্রস্তুত’ করতেই এই পরিকল্পনা গঠন করা হয়েছে। এনআরপি-র মূল লক্ষ্যই হল পরিচালন দক্ষতা ও বাণিজ্যিক নীতি উভয়ের ওপর ভিত্তি করে কৌশল গঠন করা, যাতে পণ্য পরিবহণ ক্ষেত্রে রেল পরিষেবায় উন্নতিসাধন সম্ভবপর হয়। এই রেল পরিকল্পনার উদ্দেশ্য হল ২০৫০ সালের দিকে তাকিয়ে ভবিষ্যতের ক্রমবর্ধমান চাহিদা পূরণ এবং দক্ষতা বৃদ্ধি করা। এই লক্ষ্য পূরণে ভারতীয় রেল সরকারি - বেসরকারি অংশীদারীত্ব সহ সমস্ত সম্ভাব্য আর্থিক পরিকল্পনার কথা বিবেচনা করেছে।
এই জাতীয় রেল পরিকল্পনার মূল বৈশিষ্ট্য হল – মালবাহী ট্রেনের গতিবেগ গড়ে প্রতি ঘন্টায় ৫০ কিলোমিটার পর্যন্ত বৃদ্ধি করা, যাতে পণ্য পরিবহণের ক্ষেত্রে সময় কম লাগে। জাতীয় রেল পরিকল্পনার অঙ্গ হিসেবে ২০২৪ সালের মধ্যে ভারতীয় রেল পথে ১০০ শতাংশ বৈদ্যুতিকীকরণ, দিল্লি-হাওড়া এবং দিল্লি-মুম্বাই রুটে ট্রেনের গতিবেগ প্রতি ঘন্টায় ১৬০ কিলোমিটার পর্যন্ত বৃদ্ধি ও অন্যান্য সমস্ত সোনালী চতুর্ভুজ-সোনালী তির্যক রুটে ট্রেনের গতিবেগ প্রতি ঘন্টায় ১৩০ কিলোমিটার পর্যন্ত বৃদ্ধি করার লক্ষ্য নেওয়া হয়েছে। এমনকি নতুন সুনির্দিষ্ট পণ্য করিডর নির্ধারণও করা হয়েছে এই জাতীয় রেল পরিকল্পনায়।
এই খসড়া পরিকল্পনার বিষয়ে বিভিন্ন মন্তব্য ও মতামত প্রদানের জন্য ভারতীয় রেলের ওয়েবসাইটে পরিকল্পনাটি তুলে ধরা হয়েছে। বিভিন্ন পক্ষের কাছ থেকে মন্তব্য/মতামত পাওয়া গেলে জাতীয় রেল পরিকল্পনা চূড়ান্ত করা হবে। এই জাতীয় রেল পরিকল্পনা ভারতীয় রেলে সর্ব ক্ষেত্রেই প্রযোজ্য হবে।
লোকসভায় আজ এক প্রশ্নের লিখিত প্রশ্নের উত্তরে একথা জানিয়েছেন কেন্দ্রীয় রেল, বাণিজ্য ও শিল্প, ক্রেতা সুরক্ষা, খাদ্য ও গণবন্টন দপ্তরের মন্ত্রী পীযূষ গোয়েল।
মন্ত্রিসভারঅর্থনৈতিকবিষয়সংক্রান্তকমিটি
আগামী পয়লা আগস্ট থেকে ২০২০-র ৩১শে জুলাই পর্যন্ত চিনির ৪০ লক্ষ মেট্রিক টন অতিরিক্ত মজুতভাণ্ডার গড়ে তোলার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৪ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি কিছু প্রস্তাব অনুমোদন করেছে। আগামী পয়লা আগস্ট থেকে এক বছরের জন্য চিনির ৪০ লক্ষ টন অতিরিক্ত মজুতভাণ্ডার গড়ে তোলা হবে। এর জন্য ১,৬৭৪ কোটি টাকা অর্থের সংস্থান রাখা হয়েছে। তবে, বাজারে চিনির সহজলভ্যতা এবং মূল্যের ওপর ভিত্তি করে খাদ্য ও গণবন্টন দপ্তর পরিস্থিতির পর্যালোচনা করে যে কোন সময়ে এগুলির পুনর্মূল্যায়ন অথবা পরিবর্তন ঘটাতে পারে। চিনি কলগুলিকে এই প্রকল্পের আওতায় তিন মাস অন্তর প্রাপ্য অর্থ মিটিয়ে দেওয়া হবে। চিনি কলগুলি কৃষকদের আখ বিক্রির অর্থ তাঁদের অ্যাকাউন্টে সরাসরি পাঠিয়ে দেবে।
এই সিদ্ধান্তের ফলে, চিনি কলগুলিতে অর্থের যোগানের উন্নতি হবে, চিনির অতিরিক্ত মজুত হ্রাস পাবে। অভ্যন্তরীণ চিনির বাজারে এই সিদ্ধান্তের ফলে দামের স্থিতাবস্থা বজায় থাকবে এবং কৃষকরা তাঁদের আখের দাম নির্দিষ্ট সময়ে পেয়ে যাবেন। আখ উৎপাদনকারী রাজ্যগুলির আখের বকেয়া দাম মিটিয়ে ফেলার মাধ্যমে চিনি কলগুলি লাভবান হবে।
CG/CB/DM
(Visitor Counter : 98
মানবসম্পদবিকাশমন্ত্রক
তরুণ লেখক গড়ে তোলার জন্য প্রধানমন্ত্রীর ‘যুব’ প্রকল্পের সূচনা
নয়াদিল্লী, ২৯ মে, ২০২১
প্রধানমন্ত্রী তরুণদের লেখার বিষয়ে উৎসাহিত করার জন্য যে যুব প্রকল্পের ঘোষণা করেছিলেন শিক্ষা মন্ত্রকের উচ্চশিক্ষা দপ্তর আজ সেটির সূচনা করল।
দেশজুড়ে তরুণ প্রজন্মের মধ্যে পড়া ও লেখার সংস্কৃতিকে উৎসাহিত করতে এবং ভারত ও ভারতীয় সাহিত্যকে বিশ্বের দরবারে পৌঁছে দেওয়া এই প্রকল্পের মূল উদ্দেশ্য।
তরুণ, উঠতি ও বহুমুখী প্রতিভার লেখক অর্থাৎ ইয়ং, আপকামিং অ্যান্ড ভার্সেটাইল অথার্স- যুবা প্রকল্পের মাধ্যমে প্রধানমন্ত্রী ভারতের স্বাধীনতা সংগ্রামের বিষয়ে তরুণ-তরুণীদের লিখতে উৎসাহিত করতে চান।
০২১এর ৩১শে জানুয়ারী মন কি বাত অনুষ্ঠানে তিনি স্বাধীনতা সংগ্রাম, স্বাধীনতা আন্দোলনের সঙ্গে বিভিন্ন ঘটনা, বিভিন্ন এলাকায় স্বাধীনতা সংগ্রামে নানা শৌর্য্যের প্রকাশ౼ এ সব কিছু নিয়ে লেখার জন্য তরুণ প্রজন্মকে উৎসাহিত করেন। প্রধানমন্ত্রী বলেছেন, ‘এর মাধ্যমে শীর্ষস্থানীয় একটি গোষ্ঠী তৈরি হবে, যাঁরা ভবিষ্যৎ নির্ধারণ করবেন।’
স্বাধীনতার অমৃত মহোৎসব অর্থাৎ ইন্ডিয়া অ্যাট ৭৫-এর আওতায় এই যুব উদ্যোগটি নেওয়া হয়েছে। তরুণ লেখক-লেখিকারা দেশের অজানা বীর, বিস্মৃতির অতলে থাকা স্বাধীনতা সংগ্রামী, জাতীয় আন্দোলনে ভুলে যাওয়া বিভিন্ন জায়গার ভূমিকার কথা সৃজনশীলভাবে তুলে ধরবেন।এর ফলে ভারতীয় সংস্কৃতি, ঐতিহ্য ও জ্ঞান চর্চার নতুন একটি দিক উন্মোচিত হবে।
শিক্ষা মন্ত্রকের অধীনস্থ ন্যাশনাল বুক ট্রাস্ট এই প্রকল্পটিকে পর্যায়ক্রমে বাস্তবায়িত করবে। এর জন্য যেসব বই প্রকাশ করা হবে সেগুলি বিভিন্ন ভারতীয় ভাষায় অনুদিত হবে।
আর এভাবে ‘এক ভারত শ্রেষ্ঠ ভারত’ ভাবনার প্রসার ঘটবে। বাছাই করা তরুণ লেখক-লেখিকারা বিশ্বের নাম করা লেখক-লেখিকাদের সঙ্গে মতবিনিময় করার সুযোগ পাবেন এবং বিশ্বের বিভিন্ন সাহ্যিত্য উৎসবে অংশগ্রহণ করবেন।
২০২০র জাতীয় শিক্ষা নীতি তরুণ মনকে আরও শক্তিশালী করে তোলা এবং শেখার নতুন পরিবেশ গঠন করার ওপর জোর দিয়েছে। এর মূল লক্ষ হল তরুণ পাঠক-পাঠিকা এবং ছাত্রছাত্রীরা ভবিষ্যৎ পৃথিবী গড়তে নেতৃত্ব দেওয়ার ক্ষমতা অর্জন করবেন।
যুবার কিছু বৈশিষ্ট্য
সর্বভারতীয় প্রতিযোগিতার মাধ্যমে ৭৫জন লেখককে নির্বাচিত করা হবে https://www.mygov.in/:- এই ওয়েবসাইটের মাধ্যমে পয়লা জুন থেকে ৩১ জুলাই পর্যন্ত পুরো প্রক্রিয়াটি চলবে।
বিজয়ীদের নাম ১৫ আগস্ট ঘোষিত হবে। তরুণ লেখক-লেখিকাদের বিখ্যাত লেখক-লেখিকারা প্রশিক্ষণ দেবেন।
তরুণ লেখক-লেখিকাদের পান্ডুলিপি ১৫ ডিসেম্বের মধ্যে প্রকাশনার জন্য তৈরি করতে হবে।
প্রকাশিত বইগুলি ২০২২এর জাতীয় যুব দিবস অর্থাৎ ১২ জানুয়ারি উদ্বোধন করা হবে।
মেন্টরশিপ প্রকল্পে ৬ মাসের জন্য সব লেখকদের ৫০ হাজার টাকার বৃত্তি দেওয়া হবে।
CG/CB/NS
(Visitor Counter : 372
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৪ কোটি ৫২ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৩ হাজার ৪৪৫।
সুস্পষ্টভাবে করোনায় আক্রান্তের হার ০.০৩ শতাংশ।
জাতীয় স্তরে সুস্থতার হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ৪০৪ জন। মোট সুস্থতার সংখ্যা ৪ কোটি ২৪ লক্ষ ৯২ হাজার ৩২৬।
সারা দেশে গত ২৪ ঘণ্টায় নতুন করে আক্রান্ত ১ হাজার ২৬০ জন।
দৈনিক-ভিত্তিতে আক্রান্তের হার ০.২৪ শতাংশ।
সাপ্তাহিক-ভিত্তিতে আক্রান্তের হার ০.২৩ শতাংশ।
এখনও পর্যন্ত নমুনা পরীক্ষা হয়েছে ৭৯কোটি ২ লক্ষ; গত ২৪ ঘণ্টায় ৫ লক্ষ ২৮ হাজার ২১টি নমুনা পরীক্ষা হয়েছে।
CG/SS
(Visitor Counter : 96
ক্ষুদ্র, অতিক্ষুদ্রওমাঝারিশিল্পমন্ত্রক
অরুণাচল প্রদেশের বিদ্যালয়ের শিশুদের খাদি মাস্ক পড়তে হবে
নয়াদিল্লী, ৯ নভেম্বর, ২০২০
কোভিড-১৯ লকডাউন পরবর্তী সময়ে বিদ্যালয় খোলার পর প্রথমবার বিদ্যালয়ে আসার সময় অরুণাচল প্রদেশের কয়েক হাজার ছাত্র ছাত্রীকে ত্রিবর্ণ রঞ্জিত খাদি ফেস মাস্ক পরে বিদ্যালয়ে আসতে হবে। ১৬ই নভেম্বর থেকে বিদ্যালয় পুনরায় খোলার বিষয়ে সিদ্ধান্ত নিয়েছে অরুণাচল প্রদেশ সরকার। তাই ছাত্রছাত্রীদের জন্য খাদি ও গ্রামীণ শিল্পোদ্যোগ কমিশনের কাছ থেকে ৬০ হাজার উচ্চ গুণমান সম্পন্ন খাদির সুতির ফেস মাস্ক কিনছে অরুণাচল প্রদেশ সরকার।
এই প্রথমবার উত্তর পূর্ব ভারতের কোন রাজ্য সরকার তাদের বিদ্যালয়ে শিক্ষার্থীদের জন্য এতো পরিমাণে খাদির ফেস মাস্ক কিনছে। গত তেশরা নভেম্বর খাদি গ্রামীণ ও শিল্পোদ্যোগ কমিশনের কাছ থেকে এই ফেস মাস্ক কেনার বিষয়ে বরাত অরুণাচল প্রদেশ সরকার। মাত্র ৬ দিনেই খাদি গ্রামীণ ও শিল্পোদ্যোগ কমিশন জরুরী তৎপরতার ভিত্তিতে প্রয়োজনীয় ফেস মাস্ক সরবরাহ করছে। বিমানের সাহায্যে এই ফেস মাস্ক অরুণাচল প্রদেশে পাঠানো হয়েছে। কেভিআইসি ত্রিস্তরীয় এই ফেস মাস্কগুলির ত্রিবর্ণ রঞ্জিত। মাস্কের সামনের অংশে অরুণাচল প্রদেশ সরকারের লোগো বসানো রয়েছে। ছাত্রছাত্রীদের মধ্যে জাতীয়তাবোধের ধ্যান-ধারণা গড়ে তুলতেই এই ত্রিবর্ণ রঞ্জিত ফেস মাস্ক ব্যবহারের উদ্যোগ নেওয়া হয়েছে।
উল্লেখ্য আগামী ১৬ই নভেম্বর থেকে দশম ও দ্বাদশ শ্রেণীর ছাত্রছাত্রীদের নিয়ে বিদ্যালয় পুনরায় খোলার বিষয়ে সিদ্ধান্ত নিয়েছে অরুণাচল প্রদেশ সরকার। তারই অঙ্গ হিসেবে কেভিআইসি-র কাছ থেকে এই ৬০ হাজার ফেস মাস্ক কেনা হচ্ছে।
খাদি গ্রামীণ ও শিল্পোদ্যোগ কমিশনের চেয়ারম্যান শ্রী বিনয় কুমার সাক্সেনা জানান, ১৬ই নভেম্বর থেকে বিদ্যালয়ে যাওয়া ছাত্রছাত্রীদের জন্য অরুণাচল প্রদেশ সরকার যে ফেস মাস্ক ব্যবহারের নির্দেশ দিয়েছে তা সরবরাহের বিষয়টি সর্বাধিক অগ্রাধিকার দেওয়া হয়েছে। এতে খাদি গ্রামীণ ও শিল্পোদ্যোগ কমিশনের কারিগরদের অতিরিক্ত কর্মসংস্থানেরও সৃষ্টি হয়েছে। ফেস মাস্কের সর্বোচ্চ গুণমান সুনিশ্চিত করে মাত্র ৬ দিনের মধ্যে তা সরবরাহ করা হয়েছে বলে তিনি জানান। শ্রী সাক্সেনা আরও বলেন, চলতি বছরের এপ্রিল থেকে এ পর্যন্ত খাদি গ্রামীণ ও শিল্পোদ্যোগ কমিশন প্রায় ২৩ লক্ষ ফেস মাস্ক বিক্রি করেছে। এছাড়াও রাষ্ট্রপতি ভবন, প্রধানমন্ত্রীর কার্যালয়, বিভিন্ন রাজ্য সরকার ও কেন্দ্রীয় মন্ত্রক এবং রাষ্ট্রায়ত্ত্ব সংস্থা থেকে মাস্ক সরবরাহের জন্য বরাত পাওয়া গেছে বলেও তিনি জানান।
ক্রেতা, খাদ্যএবংগণবন্টনমন্ত্রক
গ্রাহকদের ক্ষমতায়ণ এবং অধিকার রক্ষায় উপভোক্তা সুরক্ষা আইন ২০১৯ সহায়ক হবে, জানালেন শ্রী রাওসাহেব পাতিল দানভে
নয়াদিল্লী, ২৬ জুলাই, ২০২০
উপভোক্তা সুরক্ষা আইন ২০১৯ গ্রাহকদের অধিকার রক্ষায় এক গুরুত্বপূর্ণ উদ্যোগ। এই আইনের মাধ্যমে উপভোক্তাদের বিরোধ নিষ্পত্তি প্রক্রিয়া আরও সহজ হবে বলে জানালেন কেন্দ্রীয় উপভোক্তা বিষয়ক, খাদ্য ও গণবন্টন দপ্তরের প্রতিমন্ত্রী শ্রী রাওসাহেব পাতিল দানভে। কলকাতার প্রেস ইনফরমেশন ব্যুরো আয়োজিত এক ওয়েবিনারে শ্রী দানভে বলেন, সংসদে ২০১৯ সালে এই উপভোক্তা সুরক্ষা আইন পাশ হয়েছিল। এরপর চলতি বছরে জুলাই মাসে এই নতুন আইনটি কার্যকর হয়। কেন্দ্র ও রাজ্যের সম্মিলিত প্রয়াসে এই আইনটি যথাযথভাবে কার্যকর হবে বলেও আশাপ্রকাশ করেন তিনি। শ্রী দানভে পশ্চিমবঙ্গ সরকার এবং রাজ্যের মুখ্যমন্ত্রীকে এই আইন প্রয়োগের মাধ্যমে সুবিধা নেওয়ার অনুরোধ জানান।
অনুষ্ঠানে উপভোক্তা বিষয়ক, খাদ্য ও গণবন্টন মন্ত্রকের শীর্ষ আধিকারিকরা এই আইনটি সম্পর্কে ব্যাখ্যা দেন। মন্ত্রকের শীর্ষ আধিকারিক শ্রী জি সি রাউত বলেন, এই আইনের উপভোক্তাদের বহু ক্ষেত্রে সুবিধা মিলবে। তিনি বলেন, এই আইনে চিরাচরিত বিক্রেতাদের থেকে ক্রেতাদের স্বার্থই সুরক্ষিত হবেনা একইসঙ্গে ই-কমার্স, খুচরো বিক্রেতার মতো সংস্থানগুলি থেকেও ক্রেতারা অতিরিক্ত সুবিধা পাবেন।
জেআইএস গ্রুপের কার্যনিবার্হী অধিকর্তা শ্রী তরণজি সিং জানান, এই আইনের মাধ্যমে পণ্য উৎপাদনকারী, পরিষেবা প্রদানকারীদের মান বজায় থাকবে এবং আরও ভালোভাবে উন্নত পণ্য উৎপাদন ও পরিষেবা প্রদানে উসাহিত হবেন। একইসঙ্গে বিশ্বের বাজারে এর দক্ষতা বৃদ্ধি পাবে।
২০১৯এর উপভোক্তা সুরক্ষা আইনে পণ্যের ওপর সংশ্লিষ্ট কর্তৃপক্ষের দায়বদ্ধতাকে সংযুক্ত করেছে বলে জানিয়েছেন পূর্ব বর্ধমানের জেলা জজ আদালতের আইনজীবি শ্রী সান্যক বন্দ্যোপাধ্যায়। ওয়েবিনারে দিল্লী হাইকোর্টের প্রাক্তন চেয়ারপার্সন ডঃ বি টি কৌল এবং নতুন দিল্লীর ল-সেন্টার-IIএর আইন বিভাগের দায়িত্বপ্রাপ্ত প্রাক্তন অধ্যাপক জানান এই ২০১৯ উপভোক্তা সুরক্ষা আইন গ্রাহকদের কাছে যথেষ্টই সময়োপযোগী। এতে গ্রাহকরা দ্রুত বিচার পাবেন। দিল্লী বিশ্ববিদ্যালয়ের আইন বিভাগের সহকারী অধ্যাপক ডঃ অজয় সোনওয়ান বলেছেন, এই আইনে কোন মামলা শুনানির ক্ষেত্রে প্রযুক্তি নির্ভর ভিডিও কনফারেন্সের যে ব্যবস্থাপনাটি রয়েছে তা বিশেষ তাৎপর্যপূর্ণ। এই উদ্যোগটিকে স্বাগতও জানান তিনি।
কেন্দ্রীয় উপভোক্তা সুরক্ষা কর্তৃপক্ষ সম্পর্কে বলতে গিয়ে দিল্লী হাইকোর্টের আইনজীবি আব্দুল রহমান মল্লিক জানিয়েছেন, মধ্যস্থতাকারীর ভূমিকা এবং বিচার প্রক্রিয়া সরলীকরণ ২০১৯এর উপভোক্তা সুরক্ষা আইনের একটি গুরুত্বপূর্ণ দিক।
পুরো ওয়েবিনারটি পরিচালনা করেন পিআইবি কলকাতার গণমাধ্যম এবং সংযোগ রক্ষাকারী বিভাগের উপ-অধিকর্তা শ্রী সম্রাট বন্দ্যোপাধ্যায়। এদিনের এই ওয়েবিনারে উপস্থিত ছিলেন উপভোক্তা বিষয়ক, খাদ্য ও গণবন্টন মন্ত্রক এবং তথ্য ও সম্প্রচার মন্ত্রকের শীর্ষ আধিকারিক, পিআইবি কলকাতার পূর্বাঞ্চলীয় শাখার মহা-নির্দেশক শ্রী রবীন্দ্রনাথ মিশ্র, পিআইবি রাঁচির অতিরিক্ত মহা-নির্দেশক শ্রী আরিমর্দন সিং এবং বিশিষ্ট সাংবাদিক ব্যক্তিত্বরা।
(CG/SS/NS
পরিসংখ্যানএবংকর্মসূচিরূপায়ণমন্ত্রক
২৯শে জুন পরিসংখ্যন দিবস পালিত হবে
নয়াদিল্লি, ২৭ জুন, ২০১৯
দৈনন্দিন জীবনে পরিসংখ্যানের ব্যবহারকে জনপ্রিয় করতে এবং নীতি নির্ধারণে কিভাবে পরিসংখ্যান সহায়তা করে সেই সম্পর্কে জনগণকে সচেতন করতে সরকার ‘পরিসংখ্যান দিবস’ পালন করে আসছে। জাতীয় স্তরে একটি বিশেষ দিন হিসেবে এটিকে পালন করা হয়। ২৯শে জুন অধ্যাপক প্রশান্ত চন্দ্র মহলানবিশের জন্মদিনেই এই দিনটি পালনের সিদ্ধান্ত হয়েছে জাতীয় পরিসংখ্যান ব্যবস্থা নির্মাণে তাঁর অমূল্য অবদানকে স্মরণ করতে।
এই দিনটি উদযাপনে দেশ জুড়ে নানা অনুষ্ঠানের পরিকল্পনা করা হয়েছে। মূল অনুষ্ঠানটি হবে ২৯শে জুন, বিজ্ঞান ভবনে। পৌরোহিত্য করবেন, পরিসংখ্যা ও পরিকল্পনা রূপায়ণ মন্ত্রকের স্বাধীনতা দায়িত্বপ্রাপ্ত মন্ত্রী রাও ইন্দরজিৎ সিং। যৌথভাবে এর আয়োজন করছে পরিসংখ্যান ও পরিকল্পনা রূপায়ণ মন্ত্রক এবং ইন্ডিয়ান স্ট্যাটিস্টিক্যাল ইনস্টিটিউট। প্রধানমন্ত্রী এবং রাষ্ট্রপতির অর্থনৈতিক উপদেষ্টা পরিষদের চেয়ারম্যান শ্রী বিবেদ দেবরায়, পরিসংখ্যান ও পরিকল্পনা রূপায়ণ মন্ত্রকের মুখ্য পরিসংখ্যানবিদ তথা সচিব শ্রী প্রবীণ শ্রীবাস্তব এবং কেন্দ্র ও রাজ্য সরকারগুলির পদস্থ আধিকারিকরা এই অনুষ্ঠানে উপস্থিত থাকবেন।
পরিসংখ্যান ক্ষেত্রে উল্লেখযোগ্য অবদানের জন্য ২০১৯-এ অধ্যাপক সি আর রাও পুরস্কার প্রদান করা হবে ঐ অনুষ্ঠানে। পরিসংখ্যা নিয়ে স্নাতকোত্তর পাঠরত ছাত্রছাত্রীদের জন্য তাৎক্ষণিক প্রবন্ধ রচনা প্রতিযোগিতায় বিজয়ীদের পুরস্কৃত করা হবে।
প্রতি বছর, বর্তমানে জাতীয় গুরুত্বপূর্ণ এমন বিষয়কে থিম হিসেবে বেছে নেওয়া হয়। সারা বছর ধরেই সেই সূত্রে নানা কর্মশালা এবং আলোচনাচক্রের আয়োজন করা হয় যাতে নির্দিষ্ট ঐ ক্ষেত্রে উন্নয়ন করা যায়। ২০১৯-এর পরিসংখ্যান দিবসের থিম ‘সাসটেনেবল ডেভেলপমেন্ট গোল্স ’। সময় এবং গুণমানের উন্নয়ন ও তথ্যের ঘাটতি পূর্ণ করতে নিবিড় ও বিশদ আলোচনার জন্যই এই থিম বেছে নেওয়া হয়েছে।
পরিসংখ্যান সম্পর্কে জনসচেতনতা বাড়াতে বিশেষ করে, আর্থ-সামাজিক পরিকল্পনা ও নীতি রূপায়ণে পরিসংখ্যানের ভূমিকা সম্পর্কে তরুণ প্রজন্মকে অবহিত করতে বিশেষ এই দিনটি পালন করা হয়ে থাকে।
CG/AP/DM
(Visitor Counter : 264